
PAZIŅOJUMS PAR PIEDĀVĀJUMU ATVĒRŠANAS 
SANĀKSMES ATCELŠANU

Daugavpils valstspilsētas pašvaldības iepirkuma komisija (turpmāk – Iepirkuma komisija) informē, ka 2026.gada 26.jūnijā Iepirkumu uzraudzības birojs (turpmāk – Birojs) ir saņēmis iesniegumu par Daugavpils valstspilsētas pašvaldības rīkotā atklātā konkursa “Ražošanas ēkas un pieguļošās teritorijas pārvaldīšana Lidostas ielā 4, Locikos, Naujenes pag., Augšdaugavas novads” (id.Nr. DVP 2026/66) nolikumu. Iesniegumu izskatīs Iepirkumu uzraudzības biroja iesniegumu izskatīšanas komisija.

Saskaņā ar Publisko iepirkumu likuma 68.panta sesto daļu pasūtītājs nedrīkst slēgt iepirkuma līgumu, līdz saņem komisijas lēmumu par iesnieguma izskatīšanas rezultātiem, kā arī saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 14.punktu pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. 

Ņemot vērā iepriekš minēto, komisija informē, ka piedāvājumu atvēršanas sanāksme tiek atcelta.

Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 14.punkta trešais teikums nosaka, ja iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš.

Komisija vērš uzmanību, ka atbilstoši Nolikuma 85.punktam Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

